《葺溪鱼侣为友人张文贵》
宋代·翟杰

渭水严滩旧一家，肯嫌相伴乐生涯。两三间屋傍溪水，四五尺竿横钓沙。

濯足鸥边秋月白，挂罾矶畔夕阳斜。红尘都不干閒趣，风雨萧萧吹荻花。

作者简介：翟杰，号朴庵，东莞（今属广东）人。高宗绍兴五年（一一三五）进士（清雍正《广东通志》卷三一）。孝宗淳熙七年（一一八○）为化州司户，创桂华书院。事见《宋元学案补遗》卷三六。